**OPPTAKSKRITERIER FOR MEDLEMSSKAP I SDS**

**Sámi Dáiddačehpiid Searvi - SDS (Samisk kunstnerforbund)** er fagorganisasjon for samiske billedkunstnere, kunsthåndverkere, dáiddaduojárat og kunstneriske fotografer fra Norge, Sverige, Finland og Russland.

Enhver samisk billedkunstner, kunsthåndverker, dáiddaduojár og kunstnerisk fotograf kan søke medlemsskap i Sámi Dáiddačehpiid Searvi - SDS.

Søker som bekrefter sin samiske bakgrunn og som er/ har vært medlem av annen kunstnerorganisasjon med tilsvarende opptakskriterier har rett til opptak som medlem uten ny evaluering.

For å bli medlem i SDS må søkeren bekrefte sin samiske bakgrunn og ha 3 poeng av kriteriene nevnt under punktene 1 - 8.

1. **Fullført høyere kunstnerisk utdanning.** (Se spesifisering under pkt utdanningspoeng)
2. **Deltagelse på lands- og/ eller regionale utstillinger** hvor jury er oppnevnt av faggruppeorganisasjonene.
3. **Separatutstilling ved Sámi Dáiddaguovddáš (SDG)** eller annet galleri hvor søknad om utstillingsplass vurderes av billedkunstnere, kunsthåndverkere, dáiddaduojárat, kunstneriske fotografer.
4. **Deltagelse på juryerte kollektiv- og/ eller gruppeutstillinger** i regi av SDS eller andre utstillinger hvor juryen består av billedkunstnere, kunsthåndverkere, dáiddaduojárat, kunstneriske fotografer.
5. **Tildelt stipend** etter innstilling fra Kunstnerisk Råd SDS eller andre innstillingskomiteer som består av billedkunstnere, kunsthåndverkere, dáiddaduojárat, kunstneriske fotografer.
6. **Utsmykkingsoppdrag eller premiering i konkurranse** formidlet gjennom regionalt samarbeidsutvalg og/ eller ved utsmykkingsoppdrag hvor regler for offentlig utsmykking er fulgt.
7. **Innkjøpt** av *Sametingets innkjøpsordning for samtidskunst og dáiddaduodji* eller andre innkjøpskomiteer hvor flertallet av komiteen består av billedkunstnere, kunsthåndverkere, dáiddaduojárat, kunstneriske fotografer.
8. **Positiv evaluering av Kunstnerisk Råd SDS** ved innsendelse av dokumentasjon på kunstnerisk aktivitet ( billedmateriale/ video vedlegges søknaden), evt innsendelse av originalarbeider.

**KOMMENTARER TIL OPPTAKSKRITERIER**

**Samisk bakgrunn:** Kriterier som legges til grunn er at man oppfatter seg som same/ er innmeldt i samemanntallet.

Det er skilt mellom 3 hovedgrupper:

* utdanningspoeng (pkt 1)
* evalueringspoeng ( pkt 2 - 7)
* søknadspoeng (pkt 8)

Det gis maksimalt 2 poeng under hver hovedgruppe.

1. **Utdanningspoeng:**

Avsluttet utdanning fra Kunsthøgskole på Kunstakademi, Kunst og Håndverk/ Kunstfag/ Spesialisert Kunst. Hovedfag/ Diplom/ Master eller tilsvarende gir 2 poeng.

Avsluttet utdanning fra Kunsthøgskole på Kunstakademi, Kunst og håndverk/ Kunstfag/ Spesialisert Kunst. Bachelor eller tilsvarende gir 1 poeng.

Avsluttet utdanning på Høgskolenivå i Duodji. Master/ Hovedfag/ Diplom eller tilsvarende gir 2 poeng.

Avsluttet utdanning på Høgskolenivå i Duodji. Bachelor eller tilsvarende gir 1 poeng.

Det gis maksimalt 2 poeng for utdanning.

1. **Evalueringspoeng:**

Punkt 2 - 7 gir 1 poeng hver, maksimalt 2 poeng under hvert punkt. Evaluerende organ med samme personsammensetning gir 1 poeng, dvs. positiv evaluering til for eksempel utstillingsplass og innstilling til stipend av jury/ kunstnerisk råd med samme personsammensetning. Positiv evaluering til samme slags utstilling (eks. Høstutstillingen), men med ulik personsammensetning gir 1 poeng hver.

Det gis maksimalt 2 poeng under hele hovedgruppen.

1. **Søknadspoeng:**

Søker som har tre poeng under de to første hovedgruppene har rett til

medlemsskap.

Søkeren må ha ett poeng under de foregående punktene for å kunne søke søknadspoeng.

I forbindelse med søknaden skal det sendes inn dokumentasjon på inntil 10 arbeider. Relevant dokumentasjon sendes inn på CD/ DVD/ minnepinne sammen med søknaden.

Avgjørelsen i Kunstnerisk Råd SDS kan ikke ankes.

Kunstnerisk Råd skal i hovedsak vurdere innsendt materiale, men kan også legge vekt på andre forhold som dokumenterer søkerens profesjonalitet og aktivitet.

Søker må legge ved CV med oversikt over relevant utdanning, separatutstillinger, gruppe-og kollektivutstillinger, innkjøp, utsmykkinger og fullstendig liste over tildelte stipend o.a. Listen bør ikke være over 2 A4-sider.

Godkjent på SDS årsmøte 2016 i Enare, 12.-13.03.16.